Arutelu:Rolling Stone'i kõigi aegade 500 parema albumi loend

message: Kustutada või tõlkida. Andres 9. oktoober 2005, kell 09.42 (UTC)
replies: text: Pole ju mõtet siin hoida asja, mis on inglise vikis olemas. Andres 13. oktoober 2005, kell 15.38 (UTC)
replies: text: :Mina küll arvan et see võiks siia siiski alles jääda, ehk kunagi tekivad ka artiklid nii plaatide kui ka esinejate kohta ja iseenesest on see päris asjalik alusnimekiri selleteemaliste artiklite tekitamiseks... ehk küll peaks pealkirja eestikeelseks teisendama (ja loomulikult ka tekst tuleb ära tõlkida) - Ahsoous 13. oktoober 2005, kell 16.07 (UTC)

text: See artikkel ei ole tasakaalustatud. Tegemist on ühe isiku või kitsa isikute ringi arvamusega. Ja mitte isegi arvamuse, vaid muusikalise maitsega. Ma kahtlustan, et ei ole võimalik seda artiklit taskaalustada, s.t. tuua veel kümmekonna bändi top-500. Sellepärast pooldan mitte tõlkimist, vaid kustutamist. Katsun lisada ka NPOV-malli. Taivo 13. oktoober 2005, kell 16.18 (UTC)
Taivo, kas sa ei märganud teksti, mis ütleb, et see on Rolling Stones ajakirja arvamus? Ma võtan selle malli ära. Peep 13. oktoober 2005, kell 16.23 (UTC)

text: Ei märganud. Mõtlesin, et bänd. Nüüd näen. Hea küll, olen nõus, et on neutraalne. Ikkagi kipun pooldama pigem kustutamist. Taivo 13. oktoober 2005, kell 16.36 (UTC)
replies: text: : ainsuses -- Rolling Stone. seisukohta ei võta. --Ker 13. oktoober 2005, kell 16.26 (UTC)

message: Artikkel on OK, aga see ei tohiks olla inglise keeles (lisaks on siin osa puudu, mis moonutab teksti). Peale selle oleks väga hea, kui mainitaks ka seda, kuidas see nimekiri koostati. Andres 13. oktoober 2005, kell 16.37 (UTC)
replies: text: peaks olema piisava koguse muusikakriitikute arvamus (pole hetkel küll kindel) 500 parema loo tabeli pani kokku 173 kriitikut palju neid siin oli ei tea - Ahsoous 13. oktoober 2005, kell 16.43 (UTC)

message: Kas parem oleks Rolling Stone ajakirja 500 parima albumi loend või lihtsamini, Rolling Stone ajakirja 500 parimat albumit? Võib-olla jätkaks ka "ajakirja" ära. Peep 13. oktoober 2005, kell 16.40 (UTC)
replies: text: Pakun "500 paremat albumit Rolling Stone'i järgi". Tõsi, sõna "album" põhitähendus on teistsugune. Andres 13. oktoober 2005, kell 17.00 (UTC)

text: Imelik et see on siiani inglisekeelse nime all püsinud, võiks lõpuks ära liigutada. Kavatsen liigutada umbes väljapakutud nime alla, "Kõigi aegade 500 paremat albumit Rollinge Stone'i järgi". Kuid ma pole kindel, kas peaks olema "paremat" või "parimat"? Peep 13. aprill 2006, kell 21.39 (UTC)
replies: text: : Parimat. --Metsavend 13. aprill 2006, kell 21.42 (UTC)

text: : Keelemehed on soovitanud sellises kontekstis "paremat", sest ega siis kõik 500 ole parimad, parim saab olla üks. Andres 14. aprill 2006, kell 04.12 (UTC)
replies: text: :: Mul tekib siis küsimus, et millest paremat? Ja kui need on paremad, siis peab olema veel mingi parim. --Metsavend 14. aprill 2006, kell 09.51 (UTC)
replies: text: ::: Ülejäänutest paremat. Parimat ei pea olema. Saab olla ka nii, et parim on, aga me ei tea seda. Andres 14. aprill 2006, kell 09.52 (UTC)
replies: text: :::: Võib olla ka mitu parimat. Ja siin on ju parim teada, see mis on esikohal ongi parim. On halvemad ja paremad ja on parimad. Näiteks miljonist plaadist on 300 000 paremat ja neist 500 on parimad. --Metsavend 14. aprill 2006, kell 10.06 (UTC)
replies: text: ::::: Ma pole sellega nõus. Parimad saavad olla ainult siis, kui on mitu parimat, näiteks eri aegadel või eri aladel.

text: ::::: Küsime keelenõust. Andres 14. aprill 2006, kell 11.18 (UTC)

text: :::: Keelemehed ütleks, et tegu on ülivõrde teise tähendusega . Iseasi, kui palju teatakse, et ülivõrdel selline teine tähendus on. Pikne 26. november 2011, kell 09:36 (EET)
replies: text: ::::: Olgu siis nii. Varem võttis sellise kasutamise vastu sõna vist Henn Saari. Sealt mul see vist külge jäänud ongi. Andres 26. november 2011, kell 19:39 (EET)
replies: text: :::::: Saari oli "Keeleminutites" vastupidi antud kontekstis keskvõrde vastu, rangemini kui lingitud nõuandes. Pikne 26. november 2011, kell 19:52 (EET)
replies: text: ::::::: Huvitav, kust mul siis vastupidi meelde jäi. Andres 26. november 2011, kell 22:41 (EET)
----
Kontrolli linke. Näiteks The Joshua Tree on meil U2 album. --Tiuks 4. mai 2008, kell 22:52 (UTC)

text: Vabandust, see on hoopis teine loend. --Tiuks 4. mai 2008, kell 22:53 (UTC)
----
Ma ei ole kindel, et "parema albumi" on kõige õigem tõlge. Inglise keeles ei tähenda "greatest" ilmtingimata parimat. See edetabel ei reasta albumeid mitte nende paremuse, vaid eelkõige mõjukuse ja muusikaajaloolise tähtsuse järgi.--WooteleF 2. juuni 2010, kell 17:01 (EEST)
thread_title:  Nimi